Дамян Дамянов
Прахосникът прахосва щедро

chitanka.info

Прахосникът прахосва щедро.

Скъперникът скъпи на едно.

И самохвалкото на дребно

Раздава свойто непотребно.

Какво да кажа аз пък, който

Във своя си ламтеж безумен

Пестях и пръсках само свойто,

А пък туй „мое“ бяха думи?

И ща — не ща, и тях превърнах

(какво да правя!) — във имане.

Не ща светът да ми ги върне!

Халал да му са! Бях добър, но

Една за мен дано остане!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.